ໃນຕອນເຊົ້າວັນທີ 8 ມິຖຸນາ, ບັນດາຜູ້ແທນສະພາແຫ່ງຊາດຫວຽດນາມ ໄດ້ລົງມະຕິຢ່າງເປັນທາງການ ເພື່ອຮັບຮອງເອົາສັນຍາການຄ້າເສລີ (EVFTA) ລະຫວ່າງສາທາລະນະລັດສັງຄົມນິຍົມຫວຽດນາມ ແລະ ສະຫະພາບເອີຣົບ; ແລະ ສັນຍາປົກປ້ອງການລົງທືນ (EVIPA) ລະຫວ່າງ ສສ.ຫວຽດນາມ ແລະ ສະຫະພາບເອີຣົບ ພ້ອມດ້ວຍບັນດາປະເທດສະມາຊິກສະຫະພາບເອີຣົບ.
ຕາມນັ້ນແລ້ວ, ມີຜູ້ແທນສະພາແຫ່ງຊາດເປັນ 457/457 ໄດ້ລົງມະຕິ ແລະ ເປັນເອກະພາບຮັບຮອງເອົາສອງສັນຍາດັ່ງກ່າວ. ດ້ວຍອັດຕາເປັນ 100%, ມະຕິຕົກລົງໄດ້ຮັບຮອງເອົາສັນຍາການຄ້າເສລີລະຫວ່າງຫວຽດນາມ ແລະ ສະຫະພາບເອີຣົບ (EVFTA).
ສັນຍາ EVFTA ຈະປະກອບສ່ວນເຮັດໃຫ້ທ້ອງຕະຫຼາດມີຄວາມາມລາກຫຼາຍ ເພື່ອບໍ່ໃຫ້ຂຶ້ນກັບອາໄສຕະຫຼາດໃດໜຶ່ງ, ຜ່ານນັ້ນເຊິ່ງໄດ້ຊ່ວຍຮັບປະກັນຄວາມໝັ້ນຄົງດ້ານເສດຖະກິດຂອງຫວຽດນາມ. EVFTA ຄາດວ່າຈະນຳມາຜົນດີຕໍ່ທັງສອງຝ່າຍ, ທີເຮັດໃຫ້ມາດຕາສ່ວນເກືອບ 100% ຂອງມູນຄ່າການສົ່ງອອກຂອງຫວຽດນາມ ໄປສະຫະພາບເອີຣົບ ຈະໄດ້ລົບລ້າງພາສີນຳເຂົ້າ ຫຼັງຈາກການເດີນທາງໄລຍະສັ້ນ.
ໃນບັນດາສັນຍາການຄ້າທີ່ໄດ້ລົງນາມແຕ່ກ່ອນ, ສັນຍາປະເພດນີ້ ແມ່ນຄຳໝັ້ນສັນຍາສູງສຸດທີ່ຄູ່ຮ່ວມມືຈົ່ງໃຫ້ ຫວຽດນາມ. ສະນັ້ນ, ຜູ້ຊ່ຽວຊານຫຼາຍທ່ານ ໄດ້ໃຫ້ການຕີລາຄາວ່າ ສັນຍາ EVFTA ໄດ້ສ້າງກຳລັງໜູນໃຫຍ່ຫຼວງ ໃຫ້ແກ່ການສົ່ງອອກຂອງຫວຽດນາມ, ຊ່ວຍໃຫ້ບັນດາຕະຫຼາດ ແລະ ບັນດາສິນຄ້າສົ່ງອອກມີຄວາມຫຼາຍຮູບແບບ.
ດ້ວຍການຮັບການອະນຸມັດສັນຍາ EVFTA, ຫວຽດນາມ ຈະແມ່ນຈຸດໝາຍດຶງດູດໃຈ ສຳລັບນັກລົງທຶນຫຼາຍຄົນຈາກສະຫະພາບເອີຣົບ EU ແລະ ທົ່ວໂລກ. ພ້ອມກັບສັນຍາ EVFTA, ສັນຍາ EVIPA ຈະສືບຕໍ່ຢັ້ງຢືນບົດບາດສຳຄັນ ແລະ ຖານະບົດບາດການເມືອງຂອງຫວຽດນາມ ຢູ່ອາຊີຕາເວັນອອກສ່ຽງໃຕ້, ກໍ່ຄືຂົງເຂດອາຊີ-ປາຊີຟິກ; ປະກອບສ່ວນຍົກສູງທີ່ຕັ້ງບົດບາດຂອງຫວຽດນາມໃນອາຊຽນ, ພາກພື້ນ, ກໍ່ຄືໃນເວທີສາກົນ.
ຄຳຮຸ່ງ